ภาพประกอบข่าว บาทอ่อนเป็นบวกต่อท่องเที่ยว แต่ไม่ได้ช่วยดึงดูดต่างชาติเที่ยวไทย นางศุภวรรณ ถนอมเกียรติภูมิ ที่ปรึกษากิตติมศักดิ์ สมาคมโรงแรมไทย (ทีเอชเอ) เปิดเผยว่า ค่าเงินบาทที่อยู่ในโซนอ่อนค่าอย่างต่อเนื่องนั้น เบื้องต้นประเมินว่าเป็นผลบวกกับภาคการท่องเที่ยวอยู่แล้ว แต่หากพิจารณาจากอดีตที่ผ่านมาพบว่า ค่าเงินบาทอ่อนค่าไม่ได้เป็นปัจจัยหลักในการสนับสนุนภาคการท่องเที่ยว หรือดึงดูดนักท่องเที่ยวต่างชาติเข้ามามากขึ้น เพราะปัจจัยที่มีผลกับการตัดสินใจท่องเที่ยวจริงๆ เป็นเพราะโควิด-19 ทำให้คนไม่ได้เที่ยวกว่า 2 ปี เกิดความอัดอั้นในช่วงที่ผ่านมามากกว่า แต่ก็ถือเป็นข้อดีไม่ได้เป็นข้อเสียที่มีผลกระทบกับภาคการท่องเที่ยวไทย นางศุภวรรณ กล่าวว่า หากในระยาวค่าเงินบาทอ่อนค่าอย่างต่อเนื่อง ก็ยังเป็นข้อดีอยู่ แต่มองว่าคงไม่สามารถอ่อนค่าได้นานมากนัก เพราะมีธุรกิจที่ได้รับผลกระทบรุนแรงด้วย โดยเฉพาะธุรกิจการนำเข้าสินค้า ที่จะลำบากเนื่องจากต้องใช้จ่ายแพงขึ้น ทำให้ค่าเงินบาทอ่อนค่าก็มีทั้งส่วนที่ได้และส่วนที่เสีย ไม่มีการได้ฝ่ายเดียวหรือเสียฝ่ายเดียวแน่นอน รัฐบาลจึงต้องประเมินว่าผลได้หรือผลเสียมีมากกว่ากัน และบริหารจัดการให้ดีที่สุด โดยความกังวลค่าเงินบาทอ่อนจะกระทบราคาพลังงาน ทำให้ราคาซื้อสูงขึ้น และราคาพลังงาน รวมถึงสินค้าและบริการในประเทศจะแพงขึ้นด้วยหรือไม่ มองว่าหากราคาน้ำมันโลกปรับสูงขึ้นด้วยตัวเอง แบบนี้จะสร้างความกังวลมากกว่า “ผลบวกต่อธุรกิจ อาทิ ธุรกิจโรงแรม การที่ค่าเงินบาทอ่อนก็ไม่ได้ส่งผลบวกในการดึงนักท่องเที่ยวต่างชาติเข้ามามากขนาดนั้น แต่เป็นปัจจัยบวกที่ทำให้นักท่องเที่ยวอยากใช้จ่ายมากขึ้น และสามารถใช้ได้มากขึ้น เพราะมีเงินมากขึ้นมากกว่า รวมถึงหากนักท่องเที่ยวที่เลือกเข้ามาเที่ยวไทยได้ ก็อาจช่วยให้ตัดสินใจพักค้างแรมนานขึ้นแทน” นางศุภวรรณ กล่าว ...
See Details: บาทอ่อนเป็นบวกต่อท่องเที่ยว แต่ไม่ได้ช่วยดึงดูดต่างชาติเที่ยวไทย